Літаратурнае чытанне, 2 клас

**Тэма**: **ПАЗАКЛАСНАЕ ЧЫТАННЕ «У казачным свеце»**

**Мэта**: стварыць умовы для самастойнага чытання-разглядвання кніг па тэме ўрока;

спрыяць развіццю чытацкіх уменняў: дакладна выбраць кнігу па тэматыцы, спрагназаваць змест па назве, вокладцы або ілюстрацыях, прэзентаваць кнігу для сваіх аднакласнікаў;

садзейнічаць развіццю навыка чытання, выхаванню прагі да самастойнага чытання, беражлівых адносін да кнігі.

**Абсталяванне**: кнігі па тэме ўрока, дзіцячыя малюнкі, прадметы для інсцэніроўкі казкі “Дзедава рукавічка”; малюнкі пшанічны каласок, тапор, човен, скрыпачка, рукавічка, масла.

**ХОД УРОКА**

***1. Арганізацыйкы этап***

*Празвінеў ужо званок,*

*Пачынаецца ўрок.*

*Усе за парты дружна селі,*

*На суседа паглядзелі.*

*Падмігнулі, усміхнуліся*

*І да ведаў усе памкнуліся.*

* Сонейка ўсіх вітае і шле здароўе, добры настрой і поўны кораб ведаў.

***2. Моўная размінка***

Раз, два, тры, чатыры, пяць.

Будзем казачку чытаць.

Шэсць, сем, восем.

У госці мы яе запросім!

* Прачытай верш вочкамі.
* Чытанне шэптам.
* Чытанне-«гудзенне».

***3. Праца па тэме ўрока***

Творы вуснай народнай творчасці:

* *Беларуская народная казка «Каза-манюка».*
* *Беларуская народная казка «Дзедава рукавічка».*
* *Беларуская народная казка «Казка пра быка і яго сяброў».*
* *Беларуская народная казка «Камары і мядзведзь».*
* *Беларуская народная казка «Не сілай, а розумам».*
* *Беларуская народная казка «Хітры вол».*
* *Беларуская народная казка «Піліпка-сынок».*

Сёння мы з вамі здзейснім цікавае, займальнае падарожжа ў казку. Казка нарадзілася даўно, перш, чым чалавек навучыўся чытаць і пісаць. Казкі складалі народныя летуценнікі і распавядалі іх родным і сябрам, а тыя перадавалі казку далей, і крочыла яна па свеце з вуснаў у вусны, яркая, разумная, вясёлая. Не раз перад сном распавядалі вам казкі мамы і таты, бабулі і дзядулі. А вы, калі падрасце, пасталееце, будзеце распавядаць казкі сваім дзецям. Я прапаную вам успомніць казкі, якія мы з вамі чыталі ці вы чыталі самастойна. Перад вамі куфэрак, з якога м будем даставаць і выконваць розныя заданні.

***3.1. Гульня «У пошуках казак».***

**КОЦІКПЕЎНІКІЛІСІЦАПШАНІЧНЫКАЛАСОКНЕСІЛАЙАРОЗУМАМГАНАРЫСТАЯВАРОНАДВАМАРАЗЫХІТРЫВОЛКАМАРЫІМЯДЗВЕДЗЬПІЛІПКАСЫНОК**

***3.2. Знаёмства з выставай кніг па тэме ўрока.***

Сёння вы прынеслі на ўрок кнігі, у якіх змешчаны беларускія народныя казкі, і аформілі цудоўную выставу. Малайцы! Давайце пазнаёмімся з гэтымі выданнямі.

(Настаўнік праводзіць гутарку з дзецьмі ў залежнасці ад тых кніг, якія яны прынеслі і якія падрыхтаваў настаўнік. Пад час гутаркі звяртаецца ўвага на вокладку, ілюстрацыі.)

Настаўнік паказвае ілюстрацыі, а вучні па іх называюць казкі і пераказваюць адлюстраваны эпізод.

Настаўнік паказвае вокладкі.

* Хто прачытаў гэтыя казкі? Раскажыце.

***3.3. Пераказ прачытаных казак. . Зачытванне самых цікавых эпізодаў****.*

**Фізкультхвілінка**

"Мы пройдземся па дарожцы»

Каб адпачылі нашы ножкі,

Але дарожка не простая—

Нас ад парт не адпускае. (Хада на месцы.)

Галаву цягну к плячу,

Шыю расцерці я хачу.

Разок-другі,паківаю галавой. (Кручэнне галавой направа і налева.)

Пальцы ставім мы да плеч,

Рукі будзем мы круціць.

Круг наперад,

другі-назад. (Рукі да плячах, кручэнне наперад і назад.)

Добра крыху нам размяцца.

Зноў сядзем мы займацца. (Дзеці садзяцца за парты.)

***3.4. Конкурс малюнкаў да казак***

Дзеці, якія намалявалі малюнак да прачытанай казкі, абараняюць яго. Называюць казку і які эпізод адлюстравалі на малюнку. ( *Выступленні дзяцей)*

**3.5. Інсцэніроўка казкі "Дзедава рукавічка".**

* Назавіце герояў казкі.
* Хто разагнаў усіх звяроў? Як гэта атрымалася?
* На якую рускую казку падобна гэтая? ( Теремок)
* Чым адрозніваецца?

*4.1****. Віктарына па тэме ўрока.***

Прадоўжыце назвы беларускіх народных казак:

«Пшанічны ...», «Піліпка-...», «Дзедава …» ,«Казка пра быка і ...», «Камары і ...», «Коцік, пеўнік і ...», «Не сілай, а ...», «Сабака і воўк», «Сынок-з-...», «Як курачка ...», “Ганарыстая ….”

*4.2****. Пазнай казку па ўрыўку.***

Я буду чытаць урывак з казкі, а вы павінны адгадаць казку і назваць яе.

* **—** Нідзе не была. Нічога не ела, нічога не піла. Толькі як бегла цераз масток, ухапіла кляновы лісток, а як бегла ля крынічкі, ухапіла кропельку вадзічкі... (Каза –манюка)
* «Ішоў дзед лесам, а за ім бег сабачка. Ішоў дзед, ішоў, дый згубіў рукавічку.

Вось бяжыць мышка, залезла ў тую рукавічку ды кажа:

Тут я буду жыць». («Рукавічка»)

* «Жылі на адным двары курачка Сакатушка, гусак ІІІыпун ды індык Балбатун. Курачка дагля- дала еваіх куранятак, грэблася на сметніку, шукала зярнятак». («Пшанічны каласок»)
* «Жылі мужык і жонка. А дзяцей у іх не было. Жонка бядуе: няма каго ёй калыхаць, няма каго гадаваць...

Аднаго разу мужык пайшоў у лес, высек з алешыны палена, прынёс дахаты і кажа жонцы: На, калышы». («Піліпка-сынок»)

* «Жылі-былі курачка і пеўнік. Курачка яйкі несла, а пеўнік зярняткі здабываў, курачку частаваў. Выграбе з ямкі зярнятка і кліча курачку:

- Ко-ко-ко, Чубатка, знайшоў зярнятка!» («Як курачка пвўніка ратавала»)

***4.3. У казачнай карціннай галерэі.***

Уявіце сабе, што мы знаходзімся ў казачнай карціннай галерэі. Усе партрэты тут намаляваны не фарбамі, а словамі. Пазнайце героя па апісанні.

* «Пасвіўся я на лузе. Убачыў каля рэчкі туман і напужаўся: падумаў, што зямля і вада гараць. Пабег на край свету. Па дарозе сустрэў казла, парсюка, гусака і пеўня». («Казка пра быка і яго сяброў»)
* «Улез я ў балота, лёг і падушыў камароў, можа, пяцьсот ці болей. Зазвінелі астатнія камары, не даюць мне спакойна ляжаць. А самы галоўны пішчыць:

- Ты чаго, дзядзька, сюды прыцягнуўся? За што загубіў нас столькі? Уцякай, пакуль жывы!

А я ляжу, нібыта не чую». («Камары і мядзведзь»)

* «Аднойчы я пайшоў у лес дровы секчы. Насек дроў, сеў на пень адпачыць. Прыходзіць мядзведзь.

- Гэй, чалавеча, давай будзем барукацца!

Паглядзеў я на мядзведзя: дужы, калмачы — дзе з ім барукацца! Сцісне лапамі — і дух вон!» («Не сілай, а розумам»)

* «Жылі-былі коцік і я. Добра жылі, дружна. Коцік на паляванне хадзіў, а я есці варыў, хатку падмятаў, песні спяваў. Аднойчы пайшоў коцік на паляванне, а я зачыніў за ім дзверы ды пачаў абед варыць». («Коцік, пеўнік і лісіца»)
* “Я каласок знайшла, сама змалола, у млын насіла, цеста чыніла, булкі пякла”(Пшанічны каласок)
* Заехаў чалавек у лес. А я выперадзіў яго, у лесе чакае. Выпраг коніка селянін, сякеру ўзяў ды як пачаў секчы – горача стала яму. Скінуў кажух. Я і ўзрадаваўся: залез у кажух і давай там белыя кросны ткаць.

Зрабіўся кажух белы, як снег.

Насек дроў чалавек, да кажуха ідзе, а ён увесь абмёрз.

– Эге, браток, дык ты тут! Узяў пугаўё ды як стаў малаціць – ледзь жывы я ад селяніна выскачыў.” (Два маразы)

***4.4. Казачная пошта.***

Здагадайцеся, хто і каму паслаў такі ліст:

* «Коце, браце! Мяне ліска нясе ў высокія горы, у глыбокія норы, па барах, ды карчах, аж бярэ мяне страх!» (Пеўнік коціку.)
* «— Гусі, гусі, скіньце мне па пяру! Я з вамі палячу да бацькі, да маткі, там вам адплачу...». ( Піліпка гусям.)
* «Каваль, каваль, натачы мне язык, каб танчэйшы быў». (Баба Яга кавалю.)
* «Рох-рох-рох, хто ў рукавічцы жыве?» (Дзік астатнім жывёлам.)
* Чаго, зайчык, плачаш? Чаго, брат, зажурыўся?

— Як жа мне не плакаць, як не журыцца?

I расказаў зайчык пра сваю бяду.

— Э,такую бяду я адной лапай развяду. Я таго звера ведаю…(Певень зайчыку)

* Ты бык? — пытаецца.  
  — Не.  
  — Сена косіш?  
  — Кашу.  
  — Рагамі грабеш?  
  — Грабу.  
  — Хвастом падграбаеш?  
  — Падграбаю.  
  — А мяне ты не баішся?  
  Падумаў ён і кажа:  
  — Я не толькі цябе, а і двух такіх не баюся! (Воўк валу)

**Стварэнне кнігі казак**

***5. Знаёмства з новай тэмай для самастойнага чытання.***

Настаўнік на свой выбар можа прапанаваць проста тэму «У свеце ветлівасці і дабрыні», а можа дадь вучням спіс літаратуры згодна з праграмай:

***Творы на тэму ўзаемаадносін паміж людзьмі***

***6. Падвядзенне вынікаў урока***

* Ці спадабалася вам сёння на ўроку.
* Што было найбольш цікавым?
* Што ўзялі з казак для свайго жыцця?

*7. Рэфлексія*

Дадатак 1

**КОЦІКПЕЎНІКІЛІСІЦАПШАНІЧНЫКАЛАСОКНЕСІЛАЙАРОЗУМАМГАНАРЫСТАЯВАРОНАДВАМАРАЗЫХІТРЫВОЛКАМАРЫІМЯДЗВЕДЗЬПІЛІПКАСЫНОК**

Дадатак 2

|  |  |  |  |
| --- | --- | --- | --- |
| **У казачным свеце** | Амаль не ўдзельнічаў | Працаваў не актыўна | Прымаў актыўны ўдзел |
| 1.У пошуках казак |  |  |  |
| 2. Малюнкі да казак |  |  |  |
| 2. Інсцэніроўка казкі |  |  |  |
| 3. У казачнай карціннай галерэі |  |  |  |
| 4. Казачная пошта |  |  |  |